Numbritest, luulest ja Beethoveni 250. sünniaastapäevast vestles "Plekktrummis" saatejuht Joonas Hellermaga videosilla vahendusel matemaatik Juhan Aru, kes kommenteeris ka koroonaviiruse käitumist: isegi viiruse juhuslikkuses on kindel muster.
#000004
"Matemaatika õhtuõpiku" üks autoreid Juhan Aru vestles video vahendusel Šveitsist, kus elab Genfi järve ääres. "Järv on iga päev eri värvi ja ma luban neil värvidel täielikult oma tuju määrata," muljetas Aru. Järv on 300 meetrit sügav, kõrval on 3000 meetri kõrgused mäed.
#000005
"Mulle meeldib kohalik demokraatia," rääkis Juhan Aru, "see, kuidas inimesed on otsustusprotsessidesse kaasatud, kuidas pidevalt on hääletused tähtsate küsimuste üle ja kuidas on usaldus inimese ja riigi vahel."
#000009
Matemaatiline universum köidab Juhan Aru lihtsuse ja arusaamise iluga. "Ma usun sellesse, et matemaatika võib ka ühiskonnale kaasa aidata ja sellest on palju näiteid: internet, arvutid," märkis matemaatik.
#000012
"Minu õppetooli nimi on juhusliku geomeetria õppetool;" tutvustas Aru. "See üritab tegelda statistiliste reeglite uurimisega. Näiteks seesama koroonaviirus. Keegi jääb haigeks, mõtleb, et on niisama väike gripp või köha, köhatab siia-sinna, viiruseosakesed jõuavad ühe ja teise inimeseni. Paneb käe näole, siis metroopostile, siis tuleb keegi teine ja võtab postist kinni. Juhuslike sündmuste rajana nakatab ta teisi, võibolla kahte, võibolla seitset. Järgmised inimesed teevad samuti. Nii võiks öelda, et nakatunute arvu ei ole võimalik ennustada. Ometi, kõik on neid graafikuid juba näinud, ja me näeme, et kõik need jooned näevad välja ühtemoodi Itaalias, Hiinas, Eestis. Ja see on see, mida võiks nimetada korrapäratusest tekkivaks korrapäraks."
#000013
"Luulet ja matemaatikat ühendavad paljud asjad: täpsus, lihtsus, loomingulisus, millegi olemusliku tagaajamine. Aga matemaatikas on ikkagi midagi lineaarset. Algus ja lõpp. Eeldus ja järeldused. Luules võib kogu struktuuri pahupidi pöörata."
#000014
Aru jaoks on maailmaga suhtlemisel tähtis aga veel üks teine keel: luulekeel. "Mulle meeldib luule juures üks aspekt, mis erineb matemaatikast. Matemaatikas on samuti loomingulist ning luulet ja matemaatikat ühendavad paljud asjad: täpsus, lihtsus, loomingulisus, millegi olemusliku tagaajamine. Aga matemaatikas on ikkagi midagi lineaarset. Algus ja lõpp. Eeldus ja järeldused. Luules võib kogu struktuuri pahupidi pöörata," iseloomustas Juhan Aru.
#000016
Arul on soe ja metsik suhe Beethoveniga. "Mulle ei meeldi tülitseda, olen täitsa ausalt rahulik inimene. Aga Beethoveni pärast olen ma tülli läinud oma emaga, vennaga, vennanaisega ja nüüd isegi venna kolmeaastase tütrega. Sest ikka ja jälle tundub neile, et mul mängib Beethoven valel ajal ja vale valjusega," ütles matemaatik, keda võlus muusika kõrval ka Beethoveni enda kirglik isik.
#000017
Marja-Liisa Plats: lähenen pildiraamatu illustreerimisele nagu režissöör
#000031
Arvustus. "Tume paradiis": pidu peo pärast
#000032
Rannarootsi muuseumi näitusel saab näha nii Eesti kui ka välismaa käbisid
#000039
Galerii: loodusmuuseumi näitusel saab enne metsa minemist endale seened selgeks teha
#000040
Edetabel. Aasta parimad albumid 2022
#000041
Arvustus. Panfilovi hüpnotiseeriv teenäitaja alateadvusesse
#000045
Arvustus. Zetode "Lätsi pitto" on pealkirjale vastav küte
#000046
Arhiivide üldinfoarhiiv.err.eeKoopiad ja kasutamineMuuseumKostüümilaenutusTehnilised teenusedHelistuudiodKultuuriteatedKutse andmine
#000047
Vaegkuuljatele ja -nägijateleKasutustingimusedIsikuandmete töötlemisestJupiter+Jupiter IOLasteekraanRaadioteater
#000048